open-index/open-wikipedia-markdown huggingface dataset:
Peter Sivák

**Peter Sivák** (* 21. marec 1982, Cheb, Česko) je slovenský hokejový útočník. Je odchovancom klubu MHK 32 Liptovský Mikuláš. Hráva na poste pravého krídla.

## Klubový hokej
### Európa
Peter Sivák začínal s hokejom v Liptovskom Mikuláši, za ktorý nastúpil aj na svoj premiérový (a jediný) zápas v Extralige v sezóne 1999/2000. V tomto ročníku inak hrával len za juniorský tím.

V ďalšom ročníku odohral okrem zápasov v juniorskom tíme aj 36 stretnutí v Extralige.

Pred sezónou 2001/02 prestúpil do klubu Dukla Trenčín, kde hrával tri sezóny.

Od ročníka 2004/05 sa stal hráčom nováčika v Extralige, HK Dubnica nad Váhom. Po 32 stretnutiach za tento klub sa ale vrátil do Dukly Trenčín, kde dohral sezónu. V Trenčíne odohral ďalšie dve sezóny.

Pred sezónou 2008/09 prestúpil do klubu MsHK Žilina. V tejto sezóne nastúpil aj v reprezentačnom družstve Slovenska v 4 prípravných stretnutiach. Ešte počas sezóny prestúpil do HKM Zvolen.

Pred sezónou 2009/10 podpísal zmluvu s klubom českej Extraligy HC Zlín, za ktorý odohral v českej extralige dve sezóny.

Pred ročníkom 2011/12 sa vrátil opäť do slovenskej extraligy, do družstva MsHK Žilina.

Po tejto sezóne sa vydal do zámoria, kde podpísal zmluvu s klubom San Francisco Bulls, hrajúcim druhú farmársku súťaž ECHL.

### Zámorie
Sezóna 2012/13 bola prvou v zámorí a veľmi úspešnou. V drese San Francisco Bulls odohral 64 stretnutí, v ktorých zaznamenal 56 bodov za 33 gólov a 23 asistencií. Za tieto výkony si vyslúžil aj povolanie do hlavnej farmárskej ligy AHL do klubu Worcester Sharks, ktorý je farmou klubu San Jose Sharks, hrajúceho NHL. V AHL odohral za Worcester 9 stretnutí, počas ktorých zaznamenal 5 bodov za 4 góly a 1 asistenciu.

Pred sezónou 2013/14 zmenil dres v rámci ECHL, keď z kalifornského mesta Daly City, kde hrával domáce zápasy klub San Francisco Bulls, prestúpil do klubu Alaska Aces sídliaceho na Aljaške v meste Anchorage. V Daly City napokon hokej skončil, keď sa klub San Francisco Bulls počas prebiehajúcej sezóny 2013/14 odhlásil zo súťaže ECHL. Aj počas pôsobenia v klube Alaska Aces sa mu podarilo prebojovať do klubu ligy AHL, keď ho na niekoľko zápasov povolal Abbotsford Heat, ktorý bol farmou klubu Calgary Flames. 
V sezóne 2014/15 si zahral v troch rôznych kluboch. V súťaži ECHL začal sezónu v klube Orlando Solar Bears. Neskôr prestúpil v rámci rovnakej ligy do klubu Stockton Thunder. V šiestich stretnutiach si zahral aj v AHL za klub Bridgeport Sound Tigers, ktorý je farmárskym klubom tímu New York Islanders. Pred sezónou 2015/16 sa stal hráčom tímu Fort Wayne Komets, po 10 stretnutiach, ale prestúpil do klubu Alaska Aces, kde pôsobí aj v sezóne 2016/17.

## Štatistiky - Základná časť

## Štatistiky - Play off

## Reprezentačná kariéra

## Zdroj
* Peter Sivák na eliteprospects
* Peter Sivák na eurohockey.com

Kategória:Slovenskí hokejisti
Kategória:Hráči MHk 32 Liptovský Mikuláš
Kategória:Hráči Dukly Trenčín
Kategória:Hráči MHK Dubnica nad Váhom
No Return

***No Return*** je tretí radový album skupiny Konflikt vydaný roku 2001.

## Zoznam skladieb
# "Intro" – 1:58
# "Cirkus" – 2:47
# "Prekliata Úroveň" – 3:23
# "Roky" – 2:51
# "Znechutená Tvár" – 3:08
# "Korupcia" – 2:28
# "Aký Rozkaz" – 3:08
# "Naspäť Vrátiť Sa Nedá (No Return)" – 4:00
# "Život Končí" – 2:32
# "Kde Ste?" – 3:13
# "Dar" – 2:33
# "Dieťa Z Ulice" – 2:17
# "Keď Nestačí Už Pivo" - 2:48

## Skupina
* Jury – spev, gitara
* Maroš – basa, vokály
* Junior – bicie

## Externé odkazy
* Domáca stránka

Kategória:Albumy skupiny Konflikt
Kategória:Hudobné albumy z 2001
Mea Culpa

***Mea Culpa*** je druhý radový album skupiny Konflikt vydaný roku 1999.

## Zoznam skladieb
# "Štát Spokojnosti" – 3:09
# "Moje Mesto" – 2:36
# "Čierna Doba (Fuck Off HZDS)" – 2:43
# "Nechcem S Vami Žiť" – 2:59
# "Junior" – 2:45
# "No Army" – 2:31
# "Kožuch" – 3:15
# "Zelená" – 3:25
# "Skvelé Časy" – 3:42
# "Útok" – 3:18
# "Toxická Smrť" – 3:25
# "Sloboda" – 4:58

## Skupina
* Jury – spev, gitara
* Maroš – basa
* Junior – bicie, vokály

## Hostia
* Vigi – vokály
* Dénes Makovics – saxofón

## Externé odkazy
* Domáca stránka

Kategória:Albumy skupiny Konflikt
Kategória:Hudobné albumy z 1999
Takí sme

***Takí sme*** je debutový album skupiny Konflikt (vtedy Konflikt A) vydaný roku 1995.

## Zoznam skladieb
# "Anti Nazi" – 3:06
# "Chránený zákonom" – 2:33
# "Prečo?" – 4:36
# "Mŕtva planéta" – 2:35
# "Stroje" – 3:12
# "Takí sme" – 2:31
# "Skvelá budúcnosť" – 4:27
# "Bordel" – 2:57
# "Syn ulice" – 4:05
# "Slobodný odklon" – 3:08
# "Army life" – 3:04
# "Robota" – 3:34

## Skupina
* Jury – spev, gitara
* Majo – basa
* Sancho – bicie, vokály

## Externé odkazy
* Domáca stránka

Kategória:Albumy skupiny Konflikt
Kategória:Hudobné albumy z 1995
Majstrovstvá sveta v bandyhokeji žien 2014

**Majstrovstvá sveta v bandyhokeji žien 2014** boli v poradí 7. Majstrovstvá sveta žien v bandyhokeji žien, ktoré organizuje Medzinárodná federácia bandyhokeja (FIB). Konali sa od 19.22. februára 2014 v meste Lappeenranta, vo Fínsku, za účasti 6 tímov. Fínsko bolo organizátorom ženského svetového šampionátu druhýkrát, keď predtým organizovalo hneď prvý turnaj v roku 2004. Titul prvýkrát vybojovali Rusky, ktoré vo finále zvíťazili nad doterajšími jedinými víťazkami MS Švédkami.

Zápasy v skupine mali hrací čas 2 x 30 min, zápasy v play-off 2 x 45 min.

## Účastníci

## Výsledky
### Základná časť

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá sveta v bandyhokeji mužov 2014

## Externé odkazy
* Oficiálna stránka MS 2014  /
* Oficiálna stránka FIB  
* MS 2014 na stránke Ruskej bandyhokejovej federácie 

Kategória:Bandyhokej v 2014
Kategória:Majstrovstvá sveta v bandyhokeji žien
Bandyhokej
Kategória:2014 vo Fínsku
Hyoscyamín

thumb|Štruktúrny vzorec hyoscyamínu
**Hyoscyamín** je alkaloid podobný atropínu.

## Výskyt
L-Hyoscyamín sa vyskytuje v rastlinách z čeľade Solanaceae, kde sa nachádzajú rastliny ako durman obyčajný, mandragora lekárska, rúrky anjela, ľuľkovec zlomocný, smrtiaci baklažán a blen čierny.

Táto toxická látka blokuje účinok endogénneho neurotransmiteru acetylcholínu väzbou na jeho receptory. Je to jeden z izomérov atropínu. Podobne ako atropín a skopolamín, aj hyoscyamín má výrazný vplyv na psychiku. 

## Použitie
Používa sa v lekárstve ako racemická zmes atropínu [(*R*, *S*)-hyoscyamín]. Pôsobí ako parasympatikolytikum, proti kŕčom a ako mydriatikum, ale aj ako protijed na otravu insekticídmi a pesticídmi. Pred zavedením moderných psychofarmák sa hyoscyamín používal v psychiatrii na liečbu agitovanosti.

## Iné projekty

Kategória:Alkaloidy
Kategória:ATC A03BA – Alkaloidy ľuľkovca - terciárne amíny
Česká akademie věd a umění

**Česká akadémia vied a umení** (pôvodný český názov **Česká akademie císaře Františka Josefa pro vědy, slovesnost a umění**) bola inštitúcia pre podporu vied a umení založená v Prahe v roku 1888 Sněmom českého Království a jej vznik bol schválený cisárom František Josef I. 23. januára 1890. Prvým a hlavným súkromným mecenášom, neskôr prezidentom bol staviteľ Josef Hlávka. Hlávka Akadémii venoval 200 tisíc zlatých a jeho žena potom ešte 50 tisíc ako kapitál, z ktorého výnosu sa činnosť financovala. Akadémia mala tri triedy vedecké a štvrtú triedu umeleckú a literárnu. 

Akadémia sídlila v novo postavenej budove Národného múzea na hornom konci Václavského námestia v Prahe a svoju činnosť začala 18. mája 1891 pod pôvodným názvom *Česká akademie císaře Františka Josefa pro vědy, slovesnost a umění.* Slávnostne ju otvoril arcivojvoda Karol Ľudovít, cisárov brat, ktorý prišiel do Prahy otvoril aj Jubilejnú zemskú výstavu v Prahe. 

Akadémia vydávala série každoročných vedeckých zborníkov (Rozpravy České akademie věd a umění) i jednotlivé diela, napríklad preklady antických autorov a diela prírodovedecké aj historické. 

Po roku 1918 sa premenovala na *Českú akadémiu vied a umení* a od roku 1953 ju nahradila podľa sovietskeho vzoru organizovaná Česko-slovenská akadémia vied (ČSAV).

## Referencie


## Pozri aj
* Akadémia vied
* Královská česká společnost nauk
* Česko-slovenská akadémia vied (ČSAV)
* Slovenská akadémia vied (SAV) 
* Československá společnost pro vědy a umění (SVU) vznikla v USA roku 1958

## Zdroj

Kategória:Akadémie vied podľa štátov
Kategória:Organizácie založené v 1888
Kategória:Veda a technika v 1888
Kvalifikácia v pozemnom hokeji žien na Ázijské hry 2014

**Kvalifikácia v pozemnom hokeji žien na Ázijské hry 2014** bola kontinentálna kvalifikácia v pozemnom hokeji žien na turnaj multišportového podujatia Ázijských hier 2014, ktorú organizuje Ázijská federácia pozemného hokeja (ASHF). Kvalifikácia sa konala od 15.23. februára 2014 v Bangkoku, v Thajsku, za účasti 4 tímov. Pôvodne sa malo na turnaji predstaviť 7 tímov, okrem zúčastnených aj , ,  a . Na Ázijské hry sa kvalifikovali všetky 4 zúčastnené tímy. Turnaj sa skladal iba zo základnej časti.

## Účastníci
 
 Číslo udáva umiestnenie v medzinárodnom rebríčku FIH k 9. decembru 2013.

## Priama účasť na Ázijských hrách
* 
* 
* 
* 
* 

## Výsledky

## Konečné poradie

## Referencie

## Pozri aj
* Kvalifikácia v pozemnom hokeji mužov na Ázijské hry 2014

## Externé odkazy
* Kvalifikácia na oficiálnej stránke ASHF 
* Oficiálna stránka Thajskej asociácie pozemného hokeja (po thajsky)

Kategória:Pozemný hokej v 2014
Kategória:Pozemný hokej na Ázijských hrách
Pozemný hokej
Karel Krejčík

**Karel Krejčík** môže byť:

* český ilustrátor a karikaturista (1857 – 1901), pozri Karel Krejčík (ilustrátor)
* český spisovateľ a prekladateľ (1919 – 1999 vlastným menom Karel Krejčík), pozri Pavel Bojar

Krejčík, Karel
Rijksuniversiteit Groningen

**Rijksuniversiteit Groningen** (, ) je univerzita v Groningene v Holandsku, ktorá patrí medzi najstaršie a najväčšie tunajšie univerzity. Pozostáva z 11 fakúlt, 27 výskumných centier a ponúka vyše 215 študijných programov.

V roku 2016 sa umiestnila na 72. mieste v hodnotení najlepších svetových univerzít (tzv. Academic Ranking of World Universities) a ako 2. v Holandsku.

## Zdroj

## Externé odkazy
* Oficiálna stránka 


Kategória:Univerzity v Holandsku
Kategória:Organizácie založené v 1614
Kategória:Groningen (mesto v Holandsku)
Kaštieľ v Divinke

náhľad|Kaštieľ v Divinke
**Kaštieľ v Divinke** (*Szunyoghovský kaštieľ*) je renesančná stavba v obci Divinka, okres Žilina, zapísaná do zoznamu národných kultúrnych pamiatok.

Kaštieľ vznikol niekedy v 16. storočí. V roku 1723 ho dal Mikuláš Suňog s manželkou Barbarou Kadašovou čiastočne upraviť, pričom pristavali nové severné krídlo. V kaštieli neskôr býval ich syn František a jeho potomkovia.

V dnešnej podobe je kaštieľ dvojpodlažná dvojkrídlová budova s pôdorysom v tvare písmena L. Na nárožiach staršej budovy sú okrúhle arkiere dosadajúce do steny mušľovým ornamentom. Okná majú zachované renesančné kamenné ostenie a na fasáde ešte dnes možno vidieť zvyšky horizontálnych sgrafitových pásov. Do budovy sa vstupuje portálom s kamennou šambránou. Nad portálom bol pôvodne kamenný reliéf dvojerbu (suňogovský a kadassovský) s nápisom a letopočtom 1723, kedy bola vykonaná prestavba. Lombardini uvádza znenie nápisu: *Spec. Ac G.D. Nicoalus Szunyogh de Jeszenicze et Divinka S.C.R.M. et T. sep.viral.assor. cum S.D. Barbara Kadass de Tassnad Con. Sua a fund. Prop.exp. erigi cur.haer. et successoribus sius A.D. 1723.* Čiže - Vážený a urodzený pán Mikuláš Suňog z Jasenice a Divinky, prísediaci najsvätejšieho cisárskeho a kráľovského veličenstva a sedmipanskej tabule s urodzenou paňou Barbarou Kadašovou z Tašnádu, svojou manželkou, od základov na vlastné náklady dali postaviť dedičom a svojim potomkom roku Pána 1723. Nápisová tabuľa z erbmi bola v druhej polovici 20.storočia kvôli rekonštrukcii zložená a umiestnená na neznáme miesto.

Miestnosti prízemia sú zaklenuté krížovými hrebienkovými a valenými klenbami s lunetou. Na poschodí sú podobné klenby okrem hlavnej miestnosti, ktorá má drevený trámový strop. V osemdesiatych rokoch prešiel kaštieľ rekonštrukciou a budovu využívalo múzeum a knižnica. Dnes kaštieľ chátra, aj keď strecha bola v rokoch 2007-2008 opravená - drevený krov bol zakonzervovaný a pokrytý novou šindľovou krytinou. Ku kaštieľu patrí menší oplotený pozemok.

## Zdroje
* DIVINKA. In: 

Kategória:Kaštiele na Slovensku
Kategória:Divinka
Prstovanie

thumb|Ilustrácia prstovania
**Prstovanie** () je sexuálna praktika využívajúca jeden alebo viac prstov k stimulácii klitorisu, pošvy alebo konečníka. Spoločne so stimuláciou penisu ide o najbežnejšiu formu vzájomnej masturbácie.

## Vaginálne prstovanie
Masáž vulvy a najmä klitorisu je najbežnejší spôsob ženskej masturbácie.

## Análne prstovanie
Prstovanie konečníka je bežná metóda vlastnej prípravy pred análnym sexom. Osobe, ktorá je príjemcom análneho prstovania, by mala spôsobovať vzrušenie a uvoľnenie análneho zvierača pred vsunutím penisu alebo vibrátora. Análnym prstovaním je možné stimulovať mužovi prostatu a privodiť tak príjemcovi orgazmus. 
Análne prstovanie môže tiež, cez rektálnu stenu, stimulovať bod G u žien. Análne prstovanie je bežne používané osobami oboch pohlaví a heterosexuálnymi pármi.

## Bezpečie
Táto praktika sa považuje za bezpečný sex v prípade dodržiavanie nasledujúcich bezpečnostných opatrení: ruky by mali byť čisté, nechty ostrihané a depilované (dlhé alebo ostré nechty môžu spôsobiť škrabnutia, zranenie alebo zapríčiniť infekciu). Ak sa na prste nachádza škrabnutie alebo rezná rana, mal by byť zabalený do latexovej alebo vinylovej rukavice. Ruky by mali byť dôkladne umyté mydlom. Pokiaľ dochádza k stimulácii análneho otvoru aj vagíny, nemalo by dôjsť po prstovaní análneho otvoru k prstovaniu vagíny z dôvodu možného prenosu infekcie.

## Zákon
Násilné vniknutie prstami do análneho otvoru alebo vagíny sa považuje vo väčšine právnych systémov za druh sexuálneho zneužívania.

## Iné projekty

## Zdroj
* 

Kategória:Sexuálne praktiky
Postmarxizmus

thumb|Karl Marx 
**Postmarxizmus** je smer súčasnej filozofie založený na postulátoch Karla Marxa a marxististických prognózach. Filozoficky, postmarxizmus sa konfrontuje s esencializmom (napr. štát nie je nástrojom, ktorý je jednoznačne a samostatne v prospech danej triedy - kritiku ekonomického determizmu a esencializmu). Kým je neomarxizmus interdisciplinárne prepojený s ďalšími vedami (kulturológia, sociológia, politológia, ekonómia, psychoanalýza) a novou ľavicou, úlohou postmarxizmu je návrat marxizmu späť do filozofie, tzn. rozvíja diskusiu a hľadá nové alternatívy. Postmarxizmus vychádzajúci z Ernesta Laclaua a Chantal Mouffe je odmietnutie determinácie ekonomikou v poslednej inštancii kľúčovou inováciou, ktorá sa v sociálnych vedách pretavuje do štúdia intersekcionality mocenských nerovností medzi triedami, pohlaviami, či etnicitou.

Fundamentálnou otázkou postmarxistických a post-lacaniánskych teórií subjektu nie je *„Kto som?“*, ale *„Čo odo mňa chce 'veľký Druhý*'? Postmarxizmus nadväzuje na frankfurtskú školu a birminghamskú školu (tvoria ho aj jej predstavitelia), staršiu generáciu kritických marxistov ako György Lukács, Antonio Gramsci a Ernst Bloch a filozofie postštrukturalizmu Jean-Francois' Lyotarda, Jacques Lacana, Goran Therborn, Zygmunt Bauman, Michela Foucaulta, Jacques'a Derridu a neskorého Ludwiga Wittgensteina. Známe sú odkazy na psychoanalýzu (Jameson, Guattari, Deleuze) a  politológiu (Mouffe, Laclau).

K významným postmarxistickým filozofom patrí Slavoj Žižek, Michael Hauser, Jürgen Habermas, Alain Badiou, Tariq Ali, Ernesto Laclaua, Chantal Mouffe, Ernesto Screpanti, Göran Therborn, Gregory Meyerson a ďalší.

Postmarxizmus vznikol koncom šesťdesiatych rokov 20. storočia pod vplyvom študentských protestov v roku 1968, koloniálnej vojny vo Vietname a úsvite maoizmu. Postmarxistická kritika masovej kultúry sa pod vplyvom postmodernej filozofie zamerala taktiež na semiotické významy, lingvistiku a diskurz (dielo Rolanda Barthesa Mytológie a  Jeana Baudrillarda *Critique of the Political Economy of the Sign* z roku 1972, ktoré kritizuje marxizmus pre ignorovanie symbolov). Hlavnou témou postmarximu je kritika kapitalizmu a neoliberalizmu.

## Referencie

Kategória:Marxizmus
Kategória:Filozofické smery
Kategória:Eponymické termíny vo filozofii
Biodegradácia

**Biodegradácia** (iné názvy: **biologická degradácia**, **biologický rozklad**,  **biorozklad**, **biologické odbúranie**, **bioodbúranie**) je degradácia (t.j. nevratná významná zmena štruktúry materiálu, spravidla buď v podobe úbytku mechanických vlastností a/alebo rozpadu), ktorá je zapríčinená biologickým pôsobením (spravidla pôsobením mikroorganizmov), hlavne enzymatickou činnosťou (vrátane enzýmov nachádzajúcich sa mimo organizmov), a ktorá vedie k značnej zmene chemickej štruktúry materiálu. Podľa niektorých definícií ide len o degradáciu organického materiálu a spomínaná degradácia musí zájsť minimálne tak ďaleko, že sa materiál rozložil na vodu, oxid uhličitý, biomasu a za určitých okolností aj metán. 

Pri rozklade látok s obsahom proteínov dochádza k hnitiu. Organizmy, ktoré sa na biologickom rozklade podieľajú, sa nazývajú dekompozítory (rozkladači). 

Schopnosť byť predmetom biodegradácie sa nazýva: **biodegradovateľnosť**, **biodegradibilita**, **biorozložiteľnosť**, **bioodbúrateľnosť**, **biologická degradovateľnosť**, **biologická degradibilita**, **biologická rozložiteľnosť**, **biologická odbúrateľnosť**.

## Biodegradácia plastov

Na biodegradácii plastov so skrátenou životnosťou sa najčastejšie podieľajú plesne. Podmienkou ich rastu je vysoká vlhkosť vzduchu. Okrem vyššie uvedených podmienok hrajú dôležitú rolu aj ďalšie faktory, ako sú kombinácia materiálov, vek plastov, mikroklíma a podobne. Metabolity produkované plesňami a baktériami spôsobujú degradáciu samotného polyméru. enzýmy, ako je napríklad peptidácia, môžu štiepiť polyamidovú väzbu a dokonca aj esterovú väzbu. Pri mikrobiálnej degradácii plastov so skrátenou životnosťou dochádza k týmto chemickým procesom:
# dehydrogenácia polymérov a adícia vody, vznik alkoholov, ktoré sú oxidované na mastné kyseliny,
# adícia voľného kyslíku za vzniku hydroxyperoxidu, ktorý sa rozpadáva a produkty reagujú za vzniku alkoholov a ďalších zlúčenín, ktoré sú odbúravané až na octovú alebo propiónovú kyselinu,
# celulóza a niektoré termoplasty sú cez pyruvát a acetylkoenzým A prevádzané do trikarboxylového cyklu. Vznikajú tak kyselina citrónová, jantárová, fumarová, jablčná atď.,
# redukciu dvojitej väzby môžu vyvolať aktinomycéty a niektoré baktérie štiepením amidovej i esterovej väzby.

## Meranie dĺžky biodegradácie
Biodegradáciu možno merať rôznymi spôsobmi. Vedci často používajú respirometrické testy pre aeróbne mikróby. Najskôr umiestnia vzorku pevného odpadu do kontajnera s mikroorganizmami a pôdou a potom túto zmes vystavia vzduchu. V priebehu niekoľkých dní mikroorganizmy túto zmes kúsok po kúsku spracujú za produkcie oxidu uhličitého - množstvo takto vyprodukovaného CO2 slúži ako indikátor degradácie. Biodegradácia môže byť tiež meraná anaeróbnymi mikróbmi a množstvom metánu v zlúčeninách, ktoré sú schopné vyprodukovať. V oficiálnych vedeckých publikáciách sa tento proces označuje ako bio-remedácia.

## Referencie

## Literatúra
* Roman Honzík: Plasty se zkrácenou životností a způsoby jejich degradace , Biom.cz, 18.8.2004,

Kategória:Hospodárenie s odpadom
Modlitba pro Martu

**„Modlitba pro Martu“** je česká pieseň z 60. rokov 20. storočia, ktorá sa stala symbolom odporu českého a slovenského národa proti vpádu vojsk Varšavskej zmluvy do komunistického Česko-Slovenska v roku 1968. Hudbu zložil Jindřich Brabec, autorom textu piesne bol textár Petr Rada, naspievala ju Marta Kubišová. Pieseň vyšla celkom v štyroch verziách a neskôr, v čase normalizácie bolo jej vysielanie úplne zakázané v rozhlase aj v televízii.

Pieseň vznikla pre v tom čase populárny televízny seriál *[[Píseň pro Rudolfa III.]]* a Marta Kubišová ju naspievala v nahrávacom štúdiu len niekoľko dní po okupácii. Na magnetofónovej páske sa následne dostala do Česko-slovenského rozhlasu, ktorý brojil proti okupantom. Televízia ju odvysielala až v roku 1969 v programe, pre ktorý bola pôvodne určená. Uverejnenie piesne sprevádzalo ospravedlnenie, že nemá nijakú súvislosť s odohrávajúcimi sa politickými udalosťami.

Pre Petra Radu sa pieseň stala istým spôsobom osudnou – po rokoch zákazov a nátlaku emigroval do Austrálie a natrvalo sa vrátil až v roku 1990. „Modlitba pro Martu“ zaznela na demonštráciách počas Nežnej revolúcie na Václavskom námestí v podaní Marty Kubišovej.

## Referencie

## Externé odkazy
* Obal singla a hudobná ukážka  na stránke Marty Kubišovej

## Zdroj
* 

Kategória:České piesne
Kategória:Piesne z 1968
Severoamerický a karibský turnaj v hádzanej mužov 2014

**Severoamerický a karibský turnaj v hádzanej mužov 2014** bol hádzanársky turnaj, v ktorom súťažili hádzanárske družstvá mužov Severnej Ameriky a Karibiku a ktorý organizovala Panamerická hádzanárska federácia (PATHF). Konal sa v Mexiko City, v Mexiku od 25. februára1. marca 2014, za účasti 5 tímov. Pôvodne sa na turnaji malo predstaviť aj družstvo . Zvíťazilo Grónsko, ktoré vyhralo všetky zápasy.

Turnaj slúžil výhradne ako kvalifikácia družstiev na Panamerické majstrovstvá 2014, ktoré sa uskutočnia v Uruguaji. Kvalifikovali sa na ne 4 najlepšie družstvá. 

## Účastníci

## Výsledky

})
|align=left| 
|-
|align=right| ***'
|***'
|()
|align=left| 
|}

Play-off sa nehralo.

## Konečné poradie

## Referencie

## Externé odkazy
* Turnaj 2014 na stránke Panamerickej hádzanárskej federácie /
* Turnaj 2014 na stránke mundohandball.com  

Kategória:Hádzaná v 2014
Kategória:Panamerické majstrovstvá v hádzanej mužov
Hádzaná
Kategória:2014 v Mexiku
Kategória:Šport v Mexiku (meste)
Kaštieľ v Jasenici

náhľad|Kaštieľ v Jasenici

**Kaštieľ v Jasenici** je renesančná stavba v obci Jasenica, okres Považská Bystrica. Kaštieľ je zapísaný do zoznamu národných kultúrnych pamiatok.

## Majitelia kaštieľa
Kaštieľ dal postaviť Daniel Suňog s manželkou Barborou Pružinskou, ako to dokladá nápisová doska nad vstupom do kaštieľa, na ktorej sú aj erby staviteľov. Daniel pochádzal zo zemianskej vetvy rodu Suňog. Jeho syn Michal a synovec Erazmus patrili v polovici 17.storočia k stredne majetným zemanom, majetnosť Suňogovcov potvrdzuje aj tereziánsky urbár zo 70.rokov 18.storočia, v ktorom boli uvedení Michal, František a Jozef Suňogovci. Suňogovci žili v kaštieľoch v Jasenici a v Divinke, od 18.storočia sa rod rozdelil na dve základné vetvy - Michal Suňog s manželkou Barborou Suňogovou žil v kaštieli v Jasenici, po jeho smrti patril kaštieľ jeho synovi Valentínovi, ním rod Suňog v Jasenici končí, v Divinke  sa usadil Michalov strýko František s manželkou Janou Suňogovou, a po ňom jeho syn Anton s manželkou Evou Barošovou a vnuk Ján Nepomuk s manželkou Máriou Sádeckou, ním končí rod Suňog v Divinke. Potomkovia Suňogovcov sa neskôr vysťahovali do Maďarska. 

## Dejiny kaštieľa
Kaštieľ je dvojpodlažná stavba s  dvojtraktovou dispozíciou s pôdorysom v tvare písmena L, s ústredným dvojramenným schodiskom. V niektorých miestnostiach sa zachovali renesančné valené klenby s lunetami a drevené trámové stropy, ktoré boli neskôr čiastočne nahradené rovnými stropmi, v jednej miestnosti sa zachoval pôvodný renesančný kamenný kozub. Na konci 18.storočia bol kaštieľ čiastočne zbarokizovaný, menšie úpravy boli urobené aj v 19. a 20.storočí. Okná na fasáde majú zachované plastické šambrány s nadokennými a podokennými rímsami a nad portálom je kamenná doska s erbmi a nápisom. Na nárožiach sa zachovalo pôvodné sgrafito. V roku 1877 opisuje Zechenter-Laskomerský vo svojom cestopise aj kaštieľ v Jasenici: *Jesenica je neveľká obec, bez zvláštneho výrazu, ale obsahuje v sebe ukrytú perlu básnictva. Pod kopcom leží Súňogovský kaštieľ s erbom nad vchodom a s dvoma okrúhlymi vežami na rohoch. Stavisko to nosí ráz XVII. storočia a obsahuje v sebe desať izieb; tieto sú pusté, smrdia myšami, no dalo by sa to všetko s neveľkými nákladmi zriadiť. Stavisko je na poschodie. Dvor má veľký, ale splnila sa na ňom židovská kliatba: „Bodaj by ti predo dvermi tráva rástla.“ Jedna krava by sa statočne z toho dvora vyživila. V popredí dvora pri ceste stojí dlhé, múrané, neovakované stavisko. Mala to byť pradiareň, ale v počiatkoch zanikla a strhla i pána Súňoga do galiby. Vedľa zámku či kaštieľa jestvujú dve náramné, štrnásť jutár veľké ovocné záhrady. K tomu patria lesy po vrchoch a rovné úrodné polia, všetko voľačo vyše päťsto jutár*

V rokoch 2003 – 2005 bol kaštieľ opravený a slúžil ako detašované pracovisko Vlastivedného múzea v Považskej Bystrici, dnes patrí obci Jasenica, ktorá ho prenajíma.

## Externé odkazy
* http://www.kastieljasenica.sk/

## Zdroje
* JASENICA. In: 

Kategória:Jasenica (okres Považská Bystrica)
Kategória:Kaštiele na Slovensku
Kategória:Kultúrne pamiatky na Slovensku
Kategória:Renesančné stavby na Slovensku
Lukko Rauma

**Lukko Rauma** (*lukko* znamená po fínsky *zamknúť*) je fínsky hokejový tím v súťaži SM-liiga, ktorý bol založený v roku 1936. Celý názov klubu je *Rauman Lukko*. Tím hrá v meste Rauma v aréne Äijänsuo Arena. V roku 1963 vyhral zatiaľ svoj jediný národný šampionát. Vlastníkom klubu je *Rauman Lukko Oy*.

## Referencie

## Externé odkazy
* Oficiálna webstránka

## Zdroj


Kategória:Fínske hokejové kluby
Kategória:Organizácie založené v 1936
Majstrovstvá Európy v hokeji na kolieskových korčuliach žien 2013

**Majstrovstvá Európy v hokeji na kolieskových korčuliach žien 2013** boli v poradí 12. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 17.21. decembra 2013 v Mieres, v provincii Astúria, v Španielsku, za účasti iba 4 tímov. Víťazkami sa stali domáce reprezentantky Španielska, ktoré získali po finále s Portugalskom svoj štvrtý európsky titul. 

Španielsko bolo organizátorom ženského európskeho šampionátu tretíkrát, keď predtým hostilo turnaje v rokoch 1995 (v Oviede) a 2007 (v Alcorcon). Všetky zápasy sa hrali v aréne Polideportivo Visiola Rollan s kapacitou 1 000 divákov. Pôvodne sa mal turnaj odohrať odohrať už v septembri 2013, nakoľko ale nebola splnená požiadavka aspoň 5 tímov na turnaji, turnaj bol odložený. Požiadavka 5 tímov nebola splnená ani neskôr,  ani  plánovanú účasť v decembri nenaplnili, napriek tomu sa šampionát odohral.

## Účastníci
 

## Výsledky
### Základná skupina

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* ME 2013 na stránke Európskeho výboru hokeja na kolieskových korčuliach 
* ME 2013 na stránke Španielskej kolieskovej federácie 
* ME 2013 na stránke hockeynoticias.com  
* ME 2013 na stránke Medzinárodnej federácie kolieskových športov 

Kategória:Hokej na kolieskových korčuliach v 2013
Ženy
Hokej
Kompost

**Kompost** je organický materiál, ktorý bol rozložený a recyklovaný ako hnojivo a doplnok pre zlepšenie pôdy. Kompost je kľúčovou zložkou v ekologickom poľnohospodárstve.

## Charakteristika
Kompost môže byť bohatý na živiny. Používa sa v záhradách, záhradníctvach alebo poľnohospodárstve. Kompost je sám o sebe v mnohých ohľadoch prínosom pre krajinu – ako kondicionér pôdy, hnojivo, prídavok k vitálnemu humusu alebo humínových kyselín a ako prírodné hnojivo pre pôdu. V ekosystémoch je kompost užitočný pre kontrolu erózie, rekultiváciu pôdy a vodných tokov, obnovu mokradí či na zákryv skládok. Organické zložky určené pre kompostovanie môžu byť alternatívne použité na výrobu bioplynu pomocou anaeróbnej digescie.

## Vznik kompostu (kompostovanie)
Na najjednoduchšej úrovni si proces kompostovania vyžaduje vytvorenie hromady vlhkého organického materiálu (lístie, "zelený" potravinový odpad) a čas, za ktorý sa materiál rozloží do humusu, čo môže trvať niekoľko týždňov alebo mesiacov. Moderné, metodické kompostovanie je komplexný a niekoľkostupňový, pozorne monitorovaný proces s meranými množstvami objemu vstupov, ako sú voda, vzduch a na uhlík a dusík bohaté materiály. Proces rozkladu je podporovaný drvením rastlinnej hmoty, pridávaním vody a zabezpečením riadneho vetrania pravidelným otáčaním zmesi. Červy a plesne ďalej rozkladajú tento organický materiál. Aeróbne baktérie riadia chemický proces premenou vstupov na teplo, oxid uhličitý a amoniak. Amoniak je  následne baktériami, procesom nitrifikácie, zmenený do pre rastliny výživných dusitanov a dusičnanov.

### Materiály v komposte
Efektívne kompostovanie organizmov si vyžaduje štyri rovnako dôležité zložky:
* Uhlík  – zabezpečuje energiu; mikrobiálna oxidácia uhlíka vytvára teplo, ak je uhlík zastúpený v odporúčaných množstvách. Materiály s vysokým obsahom uhlíka bývajú hnedé a suché.
* Dusík – zabezpečuje rast a rozmnožovanie organizmov, ktoré pomáhajú oxidácii uhlíka. Materiály s vysokým obsahom dusíka zvyknú byť zelené (alebo farebné, ako je to v prípade ovocia a zeleniny) a vlhké.
* Kyslík – pomáha oxidácii uhlíka a procesu rozkladu.
* Voda – v správnom množstve pomáha zabezpečiť procesy bez toho, aby vytvorila anaeróbne prostredie. 

K najúčinnejšiemu kompostovaniu dochádza, keď je uhlík a dusík v pomere asi 30:1. Takmer všetky materiály z rastlín a živočíchov obsahujú aj uhlík a dusík, ale ich množstvo sa môže výrazne meniť na základe vyššie popísaných podmienok (sucho/vlhkosť, hnedá/zelená farba). Čerstvo narezaná tráva má priemerný pomer uhlík:dusík asi 15:1 a suché jesenné lístie asi 50:1, v závislosti od typu alebo druhu materiálu. Ideálny pomer sa dá dosiahnuť zmiešaním viacerých druhov materiálov. Pozorovaním množstiev a zvážením použitia rôznych materiálov počas tvorby kompostu možno rýchlo dosiahnuť funkčnú techniku, aplikovateľnú pre konkrétne situácie.

## Referencie

Kategória:Kompostovanie
Rádio Viva (2017)

**Rádio Viva** (do mája 2017 **Rádio Viva Metropol**) je slovenská multiregionálna rozhlasová stanica.

## Vysielanie
Vysiela v Bratislave a okolí prostredníctvom frekvencií bývalého Superádia a od novembra 2019 aj v Nitre a okolí. Na začiatku nadväzovala na vysielanie rovnomenného predchodcu s pôvodným programom, moderátormi a playlistom s hudbou prevažne zo 60. až 90. rokov, ale aj novou kvalitnou produkciou. Postupom času prešlo niekoľkými zmenami. Väčšie zmeny nastali v januári 2019, keď zmenilo formát, zvukový obal a slogan. Vtedy sa začalo zameriavať skôr na mladého poslucháča a hralo súčasnú hudbu, ale aj hity, na ktoré sa nezabúda. Úplne nová éra rádia začala v auguste 2022, keď spoločnosť Zoznam.sk kúpila rádio a tým nastali v septembri toho istého roku zmeny aj vo vedení, programe a playliste. Po novom sa hrajú hity súčasnej doby resp. hity, ktoré vznikli väčšinou po roku 2000. Vo februári 2023 stanica zmenila logo. Od 1. septembra 2025 rádio vysiela v DAB+ sieti.

## Vysielače
### FM

## DAB+

## Moderátori
* Jana Slačková
* Matej „Mett“ Martinček
* Dávid „Dejvo“ Schun
* Adriana Špronglová
* Tomáš Juríček
* Dorothy Sabová
* Samuel Miškov
* Kristína „Kikašenka“ Jurčová
* Peter ,,Exploited’’ Altof
* Michal ,,Miki’’ Rusňák

## Pozri aj
* Rádio Viva

## Referencie

## Externé odkazy
* Oficiálna stránka

Viva
Kategória:Kultúra v Bratislave
Kategória:Vzniklo v 2014
Pysarivka (Vinnycký rajón)

**Pysarivka** () je dedina (*село*) na Ukrajine vo Vinnyckom rajóne Vinnyckej oblasti. Žije tu 1448 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Arras (obvod)

**Arras** je obvod v departemente Pas-de-Calais a regióne Nord-Pas-de-Calais-Pikardia vo Francúzsku. Člení sa ďalej na 17 kantónov a 369 obcí.

## Kantóny
* Arras-Nord
* Arras-Ouest
* Arras-Sud
* Aubigny-en-Artois
* Auxi-le-Château
* Avesnes-le-Comte
* Bapaume
* Beaumetz-lès-Loges
* Bertincourt
* Croisilles
* Dainville
* Heuchin
* Marquion
* Pas-en-Artois
* Saint-Pol-sur-Ternoise
* Vimy
* Vitry-en-Artois

## Zdroj

Kategória:Obvody v regióne Nord-Pas-de-Calais-Pikardia
Kategória:Pas-de-Calais
Lons-le-Saunier (obvod)

**Lons-le-Saunier** je obvod v departemente Jura a regióne Franche-Comté vo Francúzsku. Člení sa ďalej na 19 kantónov a 125 obcí.

## Kantóny
* Arbois
* Arinthod
* Beaufort
* Bletterans
* Champagnole
* Chaumergy
* Clairvaux-les-Lacs
* Conliège
* Lons-le-Saunier-Nord
* Lons-le-Saunier-Sud
* Nozeroy
* Orgelet
* Les Planches-en-Montagne
* Poligny
* Saint-Amour
* Saint-Julien
* Salins-les-Bains
* Sellières
* Voiteur

## Zdroj

Kategória:Obvody v regióne Burgundsko-Franche-Comté
Kategória:Jura (departement)
Euippos

**Euippos** (*Euippos*) môže byť v gréckej mytológii:
*syn aitólskeho kráľa Thestia, pozri Euippos (syn Thestia)
*syn Megarea z Onchéstu, pozri Euippos (syn Megarea)
Eurypylos (syn Thestia)

**Eurypylos** (*Eurypylos*, ) je v gréckej mytológii syn aitólskeho kráľa Thestia a Eurythemidy.

Eurypylos bol synom aitólskeho kráľa Thestia a bratom Lédy, Althaie, Hypermnéstry, Ifikla, Euippa a Pléxippa.

Eurypylos sa na pozvanie svojho synovca Meleagra spolu s ďalšími slávnymi gréckymi hrdinami zúčastnil na love kalydónskeho diviaka, ktorého do Kalydónu poslala bohyňa Artemis, aby ich potrestala za to, že ich kráľ Oineus nepriniesol ďakovnú obeť za bohatú úrodu. Obrovský diviak potom v krajine ničil všetko a zabíjal dobytok i ľudí. 

Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Zraneného ho potom dorazil oštepom Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Hádka sa zmenila na bitku, pri ktorej podľa antického autora Apollodora z Atén, Meleagros Eurypyla a jeho bratov zabil a kožu diviaka dal Atalante.  

## Referencie a bibliografia

Kategória:Postavy gréckej mytológie
Tangerine Dream

**Tangerine Dream** je nemecká elektronická skupina, ktorú v roku 1967 založil Edgar Froese. Skupina počas svojej existencie vystriedala množstvo členov, pričom Froese jej jediným stálym členom. Bubeník a skladateľ Klaus Schulze bol členom v jej začiatkoch, ale najstabilnejšou zostavou počas jej úspešných 70. rokov boli Froese, Christopher Franke a Peter Baumann. Koncom 70. rokov nahradil Baumanna Johannes Schmoelling.

V prvotnom období "Pink Years" skupiny Tangerine Dream sa podieľala na vývoji žánru krautrock. Ich ďalšie "Virgin Years" obdobie, v ktorom ich albumy dopomohli definovať štýl, ktorý je dnes známy ako Berlínska škola elektronickej hudby. Ich ďalšie albumy ovplyvnili elektronickú tanečnú hudbu a tiež žáner známa ako new age, hoci oni sami nemajú radi tento termín. Koncom 90. rokov sa zamerali na žáner electronica.

Hoci skupina vydala množstvo štúdiových a koncertných nahrávok, jej dôležitými fanúšikmi sa stali aj pre ich filmové soundtracky, ktorých je viac ako šesťdesiat, a to vrátane *[[Mzda strachu]]*, *[[Zlodej (film z roku 1981)|Zlodej]]*, *[[Pevnosť (film)|Pevnosť]]*, *[[Riskantný podnik]]*, *[[Firestarter (film)|Firestarter]]*, *[[Legenda (film)|Legenda]]*, *[[Near Dark]]*, *[[Nesmelí ľudia]]* a *[[Miracle Mile]]*. Takisto vytvorili soundtrack k videohre *[[Grand Theft Auto V]]*.

## Členovia
;Súčasní:
* Edgar Froese - klávesy, gitary 
* Linda Spa - saxofón, flauta, klávesy 
* Iris Camaa - perkusie, V-bicie 
* Thorsten Quaeschning - klávesy, bicie, vokály 
* Bernhard Beibl - gitary, husle 
* Hoshiko Yamane - husle, violončelo, theremin 

;Bývalí:
* Lanse Hapshash - bicie 
* Kurt Herkenberg - basová gitara 
* Volker Hombach - perkusie 
* Charlie Prince - vokály 
* Steve Jolliffe - saxofón, flauta 
* Conrad Schnitzler - violončelo, husle 
* Klaus Schulze - bicie, perkusie 
* Christopher Franke - klávesy, bicie 
* Steve Schroyder - klávesy, vokály 
* Peter Baumann - klávesy 
* Michael Hoenig - klávesy 
* Klaus Krüger - bicie, perkusie 
* Johannes Schmoelling - klávesy 
* Paul Haslinger - klávesy, gitary 
* Ralf Wadephul - klávesy 
* Jerome Froese - klávesy, gitary 

## Diskografia

## Externé odkazy
* Oficiálna webstránka
* Tangerine Dream na MySpace

## Zdroj

Kategória:Nemecké elektronické hudobné skupiny
Kategória:New age hudobné skupiny
Kategória:Krautrockové hudobné skupiny
Kategória:Hudobné skupiny z 1967
Eva Sakálová

**Eva Sakálová** (* 9. máj 1985, Bratislava) je slovenská herečka. Známou sa stala predovšetkým stvárnením postavy Lenky v Ordinácii v ružovej záhrade.

## Kariéra
Po prvý raz sa objavila v divadle v šestnástich rokoch, keď si zahrala v Radošinskom naivnom divadle. Onedlho nato stvárnila Alicu v *Zázračnej krajine* na pôde SND, ďalej účinkovala v predstaveniach *Tančiareň*, *Popol a vášeň*, *Úklady a láska*. Hrala tiež v divadlách Nová scéna, Aréna. 

## Filmografia
### Filmy
* 2008: Veľký rešpekt
* 2008: Malé oslavy
* 2011: Delta (študentský film)

### TV seriály
* 2003: Záchranári
* 2007: Ordinácia v ružovej záhrade
* 2010: Kriminálka Staré Mesto
* 2010: Dokonalý svet (*Marie Urbanová*)
* 2010: Ratownicy
* 2012: Panelák
* 2013: Dr. Dokonalý
* 2022: Oteckovia (*Mariana „Bio“*)

### Divadelné záznamy
* 2013: Tančiareň

## Referencie

## Externé odkazy
* 
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Absolventi Vysokej školy múzických umení
Kategória:Osobnosti z Bratislavy
Martin Chren

Ing. **Martin Chren** (* 17. marec 1981, Hnúšťa) je slovenský ekonóm a liberálny politik. Od roku 2018 je starostom mestskej časti Bratislava-Ružinov. Predtým bol nezaradeným poslancom Národnej rady Slovenskej republiky, členom Výboru NR SR pre verejnú správu a regionálny rozvoj a náhradným členom Výboru NR SR pre európske záležitosti. Angažuje sa v slovenskom liberálnom think tanku Nadácia F. A. Hayeka ako člen správnej rady a projektový koordinátor.

Po vystúpení zo strany Sloboda a Solidarita sa stal členom hnutia Nová väčšina – Dohoda (D. Lipšic), v ktorom pôsobil ako ekonomický poradca.

Od decembra 2025 pôsobí ako predseda komunálnej strany TÍM RUŽINOV.

## Referencie

## Externé odkazy
* Martin Chren na stránke strany Nová väčšina – Dohoda (D. Lipšic) 
* Martin Chren v zozname poslancov NR SR

Kategória:Osobnosti z Hnúšte
Kategória:Slovenskí ekonómovia
Kategória:Slovenskí politici
Kategória:Politici SaS
Kategória:Politici NOVA
Kategória:Starostovia mestskej časti Bratislava-Ružinov
Kategória:Predsedovia slovenských politických strán
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Absolventi Ekonomickej univerzity v Bratislave
Majstrovstvá Európy v hokeji na kolieskových korčuliach žien 2001

**Majstrovstvá Európy v hokeji na kolieskových korčuliach žien 2001** boli v poradí 6. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 12.17. novembra 2001 v meste Molfetta, v Taliansku, za účasti iba 7 tímov. Po piatich účastiach za sebou sa družstvo  tentoraz na turnaji nepredstavilo. Víťazkami sa tretíkrát stali Portugalčanky. 

Taliansko bolo organizátorom ženského európskeho šampionátu druhýkrát, keď predtým hostilo turnaj v roku 1993, tiež v Molfette. 

## Výsledky

## Konečné poradie

## Externé odkazy
* Oficiálna stránka Európskeho výboru hokeja na kolieskových korčuliach  
* Hokejový portál rink-hockey.net  

## Zdroje
* ME 2001 na stránke rink-hockey.net  
* ME 2001 na stránke whockey.com 

Kategória:Hokej na kolieskových korčuliach v 2001
Ženy
Hokej
Evektor EV-55 Outback

**Evektor EV-55 Outback** je malé turbovrtuľové dopravné lietadlo vyvíjané pod vedením kunovického leteckého výrobcu Evektor. Vývoj lietadla prebieha v rámci integrovaného projektu českého leteckého priemyslu za podpory Ministerstva priemyslu a obchodu ČR v programoch Impuls a Tandem.

Koncom roka 2009 sa uskutočnili prvé motorové skúšky prvého prototypu. Prototyp bol verejnosti prvýkrát predstavený 30. marca 2010. Predpokladaná cena by mala byť okolo 2 miliónov USD, v prepočte asi 1,5 milióna euro.

## Hlavné technické údaje EV-55
### Technické údaje
* *Posádka:* 2
* *Pasažieri:* 9/14
* *Rozpätie:* 16,10 m
* *Dĺžka:* 14,35 m
* *Výška:* 4,66 m 
* *Hmotnosť prázdneho stroja:* 2597 kg 
* *Max. zaťaženie: * 1824 kg
* *Max. hmotnosť paliva: * 1656 kg
* *Max. vzletová hmotnosť:* 4600 kg
* *Motor:* 2 × Pratt & Whitney PT-6A-21 turboprop, 580 ESHP,

### Výkony
* *Max. horizontálna rýchlosť pri FL100:* 408 km/h TAS
* *Dostup:* 8800 m
* *Dolet:* 2620 km

## Zdroj

Kategória:Dopravné lietadlá
Hakusan

**Hakusan** môže byť:

* sopka v Japonsku, pozri Hakusan (sopka)
* mesto v Japonsku, pozri Hakusan (Ishikawa)
Gourdon (obvod)

**Gourdon** je obvod v departemente Lot a regióne Occitánia vo Francúzsku. Člení sa ďalej na 9 kantónov a 85 obcí.

## Kantóny
* Gourdon
* Gramat
* Labastide-Murat
* Martel
* Payrac
* Saint-Germain-du-Bel-Air
* Salviac
* Souillac
* Vayrac

## Zdroj

Kategória:Obvody v regióne Occitánia
Kategória:Lot (departement)
Castres (obvod)

**Castres** je obvod v departemente Tarn a regióne Occitánia vo Francúzsku. Člení sa ďalej na 23 kantónov a 153 obcí.

## Kantóny
* Anglès
* Brassac
* Castres-Est
* Castres-Nord
* Castres-Ouest
* Castres-Sud
* Cuq-Toulza
* Dourgne
* Graulhet
* Labruguière
* Lacaune
* Lautrec
* Lavaur
* Mazamet-Nord-Est
* Mazamet-Sud-Ouest
* Montredon-Labessonnié
* Murat-sur-Vèbre
* Puylaurens
* Roquecourbe
* Saint-Amans-Soult
* Saint-Paul-Cap-de-Joux
* Vabre
* Vielmur-sur-Agout

## Zdroj

Kategória:Obvody v regióne Occitánia
Kategória:Tarn (departement)
Muret (obvod)

**Muret** je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 126 obcí.

## Kantóny
* Auterive
* Carbonne
* Cazères
* Cintegabelle
* Le Fousseret
* Montesquieu-Volvestre
* Muret
* Portet-sur-Garonne
* Rieumes
* Rieux-Volvestre
* Saint-Lys

## Zdroj

Kategória:Obvody v regióne Occitánia
Kategória:Haute-Garonne
Saint-Gaudens (obvod)

**Saint-Gaudens** je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 237 obcí.

## Kantóny
* Aspet
* Aurignac
* Bagnères-de-Luchon
* Barbazan
* Boulogne-sur-Gesse
* L'Isle-en-Dodon
* Montréjeau
* Saint-Béat
* Saint-Gaudens
* Saint-Martory
* Salies-du-Salat

## Zdroj

Kategória:Obvody v regióne Occitánia
Kategória:Haute-Garonne
Bellac (obvod)

**Bellac ** je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 8 kantónov a 63 obcí.

## Kantóny
* Bellac
* Bessines-sur-Gartempe
* Châteauponsac
* Le Dorat
* Magnac-Laval
* Mézières-sur-Issoire
* Nantiat
* Saint-Sulpice-les-Feuilles

## Zdroj

Kategória:Obvody v regióne Nové Akvitánsko
Rochechouart (obvod)

**Rochechouart** je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 6 kantónov a 30 obcí.

## Kantóny
* Oradour-sur-Vayres
* Rochechouart
* Saint-Junien-Est
* Saint-Junien-Ouest
* Saint-Laurent-sur-Gorre
* Saint-Mathieu

## Zdroj

Kategória:Obvody v regióne Nové Akvitánsko
Cahors (obvod)

**Cahors** je obvod v departemente Lot a regióne Occitánia vo Francúzsku. Člení sa ďalej na 13 kantónov a 135 obcí.

## Kantóny
* Cahors-Nord-Est
* Cahors-Nord-Ouest
* Cahors-Sud
* Castelnau-Montratier
* Catus
* Cazals
* Lalbenque
* Lauzès
* Limogne-en-Quercy
* Luzech
* Montcuq
* Puy-l'Évêque
* Saint-Géry

## Zdroj

Kategória:Obvody v regióne Occitánia
Kategória:Lot (departement)
Figeac (obvod)

**Figeac** je obvod v departemente Lot a regióne Occitánia vo Francúzsku. Člení sa ďalej na 9 kantónov a 120 obcí.

## Kantóny
* Bretenoux
* Cajarc
* Figeac-Est
* Figeac-Ouest
* Lacapelle-Marival
* Latronquière
* Livernon
* Saint-Céré
* Sousceyrac

## Zdroj

Kategória:Obvody v regióne Occitánia
Kategória:Lot (departement)
Ifiklos (syn Thestia)

**Ifiklos** (*Ifiklos*, ) je v gréckej mytológii syn aitólskeho kráľa Thestia a Eurythemidy, podľa inej verzie Leukippy.

Ifiklos bol synom aitólskeho kráľa Thestia a bratom Lédy, Althaie, Hypermnéstry, Euippa, Pléxippa a Eurypyla.

Ifiklos vynikol nad inými v boji a za seberovného ho považovali aj najväčší grécki hrdinovia Argonauti, ktorí ho pozvali na výpravu za zlatým rúnom do Kolchidy. Neskôr sa na pozvanie svojho synovca Meleagra spolu s hrdinami Grécka, zúčastnil aj na love kalydónskeho diviaka, ktorého do Kalydónu poslala bohyňa Artemis, aby ich potrestala za to, že ich kráľ Oineus nepriniesol ďakovnú obeť za bohatú úrodu. Obrovský diviak potom v krajine ničil všetko a zabíjal dobytok i ľudí. 

Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Zraneného ho potom dorazil oštepom Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Podľa jednej verzie od antického autora Apollodora z Atén Ifikles tiež zranil diviaka a po hádke, ktorá vyústila do hromadnej bitky, Meleagros Ifikla a jeho bratov zabil a kožu diviaka dal Atalante.  

## Referencie a bibliografia

Kategória:Postavy gréckej mytológie
Kategória:Argonauti
Aubusson (obvod)

**Aubusson** je obvod v departemente Creuse  a regióne Nové Akvitánsko vo Francúzsku. Člení sa ďalej na 12 kantónov a 118 obcí.

## Kantóny
* Aubusson
* Auzances
* Bellegarde-en-Marche
* Chambon-sur-Voueize
* Chénérailles
* La Courtine
* Crocq
* Évaux-les-Bains
* Felletin
* Gentioux-Pigerolles
* Royère-de-Vassivière
* Saint-Sulpice-les-Champs

## Zdroj

Kategória:Obvody v regióne Nové Akvitánsko
Majstrovstvá Európy v hokeji na kolieskových korčuliach žien 2003

**Majstrovstvá Európy v hokeji na kolieskových korčuliach žien 2003** boli v poradí 7. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 1.6. septembra 2003 v meste Coutras, v regióne Akvitánsko, vo Francúzsku, za účasti 7 tímov. Víťazkami sa stali hokejistky Nemecka, ktoré bodovali vo všetkých svojich zápasoch. Trojnásobný exmajster z Portugalska skončil bronzový.

Francúzsko bolo šiestou krajinou, ktorá hostila európsky šampionát žien. Turnaj sa skladal iba zo základnej skupiny. Všetky zápasy sa odohrali v aréne Salle Milou Ducortioux s kapacitou 1 000 divákov.

## Výsledky

## Konečné poradie

## Referencie

## Externé odkazy
* Oficiálna stránka Európskeho výboru hokeja na kolieskových korčuliach  
* Hokejový portál rink-hockey.net  

## Zdroj
* ME 2003 na stránke rink-hockey.net  

Kategória:Hokej na kolieskových korčuliach v 2003
Ženy
Hokej
Guéret (obvod)

**Guéret** je obvod v departemente Creuse  a regióne Nové Akvitánsko vo Francúzsku. Člení sa ďalej na 15 kantónov a 142 obcí.

## Kantóny
* Ahun
* Bénévent-l'Abbaye
* Bonnat
* Bourganeuf
* Boussac
* Châtelus-Malvaleix
* Dun-le-Palestel
* Le Grand-Bourg
* Guéret-Nord
* Guéret-Sud-Est
* Guéret-Sud-Ouest
* Jarnages
* Pontarion
* Saint-Vaury
* La Souterraine

## Zdroj

Kategória:Obvody v regióne Nové Akvitánsko
Ussel (obvod)

**Ussel** je obvod v departemente Corrèze a regióne Nové Akvitánsko vo Francúzsku. Člení sa ďalej na 8 kantónov a 69 obcí.

## Kantóny
* Bort-les-Orgues
* Bugeat
* Eygurande
* Meymac
* Neuvic
* Sornac
* Ussel-Est
* Ussel-Ouest

## Zdroj

Kategória:Obvody v regióne Nové Akvitánsko
Blaye (kantón)

**Blaye** je francúzsky kantón v obvode Blaye v departemente Gironde v regióne Akvitánsko. Tvorí ho 13 obcí.

## Obce kantónu
* Berson
* Blaye
* Campugnan
* Cars
* Cartelègue
* Fours
* Mazion
* Plassac
* Saint-Androny
* Saint-Genès-de-Blaye
* Saint-Martin-Lacaussade
* Saint-Paul
* Saint-Seurin-de-Cursac

## Referencie


## Zdroj

Kategória:Kantóny v departemente Gironde
Langon (kantón)

**Langon** je francúzsky kantón v obvode Langon  v departemente Gironde v regióne Akvitánsko. Tvorí ho 13 obcí.

## Obce kantónu
* Bieujac
* Bommes
* Castets-en-Dorthe
* Fargues
* Langon
* Léogeats
* Mazères
* Roaillan
* Saint-Loubert
* Saint-Pardon-de-Conques
* Saint-Pierre-de-Mons
* Sauternes
* Toulenne

## Referencie


## Zdroj

Kategória:Kantóny v departemente Gironde